text: Skoleelever med millionansvar
  12 august 2015 kl. 15.12
  Otte skoleelever fra fire skoler i Kolding Kommune er med til at beslutte, hvordan ny software for millioner skal se ud.
  
  Der er tale om et program, eleverne kan bruge til holde styr på lektierne og til at samarbejde med lærerne og hinanden.
  Fire firmaer har budt ind med software. Men hvem, der løber med ordren for de mange millioner, er op til blandt andre otte skoleelever fra Kolding.
  Børnene har allerede prøvet softwaren af. Sammen har de løst opgaver og delt dem med lærere og med hinanden, og det har været en god oplevelse fortæller skoleelev Julie Haahr Jensen, der går i 8. klasse på Ålykkeskolen til TV SYD.
  - Et af programmerne var ret indviklet, men de andre virkede godt.
  Julie Haahr Jensen er ikke i tvivl om, at hun og de andre elever er særdeles kompetente til at være med til at afgøre, hvilket program kommunen skal investere i. - Det er jo os, der skal bruge det, siger hun.
  Thomas Kramer, digital læringskonsulent hos Pædagogisk Center i Kolding, fortæller, hvorfor det er en rigtig god ide at give eleverne medansvar når den nye software skal vælges.
  